Návrh komuniké
	
Vláda Slovenskej republiky na svojom zasadnutí dňa ............ 2003 prerokovala a schválila materiál „Informácia o realizácii tovarových dodávok za rok 2002, správa o výsledkoch rokovaní štátneho tajomnika Ministerstva financií SR V. Podstránskeho s námestníkom ministra financií Ruskej federácie S.I. Kolotuchinom uskutočnených v dňoch 17. - 18.3.2003 v Bratislave s návrhom na ďalší postup pri riešení zadlženosti Ruskej federácie voči Slovenskej republike a návrh na zmenu uznesení vlády SR  k realizácii tovarových dodávok v rámci vysporiadania pohľadávok Slovenskej republiky voči Ruskej federácii“. 

Súčasne vláda Slovenskej republiky schválila ďalší postup pri vysporiadaní časti pohľadávok Slovenskej republiky voči Ruskej federácii v roku 2003 v celkovom objeme 198,3 mil. USD. Tým sa dosiahne zníženie zostatku celkovej zadlženosti Ruskej federácie voči Slovenskej republiky zo súčasných 295,7 mil. USD na 97,4 mil. USD.

Vysporiadanie časti pohľadávok Slovenskej republiky voči Ruskej federácii formou tovarových dodávok vyplýva z dohôd uzatvorených medzi Slovenskou republikou a Ruskou federáciou k realizácii vysporiadania pohľadávok tovarovou formou.

Do materiálu nebolo potrebné premietnuť zlučiteľnosť s právom Európskej únie.